পুজোর আগেই আকাশের মুখভার, ফের দুর্যোগের আশঙ্কা! ভাসবে কোন কোন জেলা?

ওয়েব ডেস্ক: শুক্রবার সকাল থেকেই রোদ ঝলমলে শহরের আকাশ (Kolkata Weather)। সঙ্গী ভ্যাপসা গরম। তবে এখনই বাংলার আকাশ থেকে বিদায় নিচ্ছে না বৃষ্টি। সপ্তাহ জুড়ে হালকা থেকে মাঝারি বৃষ্টিতে ভিজেছিল শহর কলকাতা ও দক্ষিণবঙ্গের একাধিক জেলা (South Bengal)। আগামী কয়েকদিনেও তেমনই ঝড় বৃষ্টির ইঙ্গিত দিল আলিপুর আবহাওয়া দফতর। উত্তর পশ্চিম বঙ্গোপসাগরে একটি নিম্নচাপ (Low Pressure) সৃষ্টি হয়েছে। তবে এটির সরাসরি প্রভাব বাংলার বুকে আপাতত পড়বে না। কিন্তু চিন্তা বাড়িয়েছে সক্রিয় মৌসুমী অক্ষরেখা। আদ্রতা বাড়ছে চরমে। যার জেরেই সপ্তাহান্তে ঝড়বৃষ্টির পূর্বাভাস রয়েছে কলকাতা ও দক্ষিণবঙ্গের একাধিক জেলাতে। ভাসবে উত্তরবঙ্গও। আলিপুর আবহাওয়া দফতর জানিয়েছে, আজ শুক্রবার দিনভর বিক্ষিপ্ত বৃষ্টিতে ভিজতে পারে শহর কলকাতা। সঙ্গে ঝোড়ো হাওয়ার দাপট জারি থাকবে।

দক্ষিণবঙ্গ:
শুক্রবার দক্ষিণবঙ্গের সব জেলাতেই ঝড় বৃষ্টির সম্ভাবনা রয়েছে। সবচেয়ে বেশি বৃষ্টির সম্ভাবনা হাওড়া, দক্ষিণ ২৪ পরগনা, পূর্ব ও পশ্চিম মেদিনীপুর, বীরভূম এবং মুর্শিদাবাদে। নিম্নচাপের প্রভাবে দক্ষিণ ২৪ পরগনায় বৃষ্টি জারি থাকবে। সমুদ্র উত্তাল থাকার কারণে মৎস্যজীবীদের সমুদ্রে যেতে নিষেধাজ্ঞা জারি করা হয়েছে। আজ বৃষ্টির সঙ্গে বজ্রবিদ্যুতের সম্ভাবনা রয়েছে। শনি-রবিতে হালকা বৃষ্টির পর ফের ঝেঁপে বৃষ্টি নামতে পারে কলকাতায়। সোমবার দক্ষিণ বঙ্গের অন্যান্য জেলাগুলিতেও হালকা থেকে মাঝারি বৃষ্টিপাতের সম্ভাবনা রয়েছে।

আরও পড়ুন:পকসো মামলায় অভিযুক্তকে বোলপুর জেল থেকেই পরীক্ষায় বসার অনুমতি হাইকোর্টের

উত্তরবঙ্গ:
বৃষ্টি থেকে ছুটি পাবে না উত্তরবঙ্গও। আগামী কয়েক দিন বিক্ষিপ্ত বৃষ্টির পূর্বাভাস জারি করা হয়েছে। শুক্রবার উত্তরের উপরের পাঁচ জেলায় ঝড় বৃষ্টির সম্ভাবনা রয়েছে। তালিকায় রয়েছে দার্জিলিং, কালিম্পং, কোচবিহার, জলপাইগুড়ি ও উত্তর দিনাজপুর। ভারী বৃষ্টি হতে পারে আলিপুরদুয়ারে। শনিবার জলপাইগুড়ি, আলিপুরদুয়ার ও কোচবিহারে প্রবল বৃষ্টিপাতের সম্ভাবনা। সপ্তাহের শেষদিন থেকে ফের উত্তরবঙ্গে ভারী বৃষ্টিতে ভিজতে পারে উত্তরবঙ্গ।

দেখুন অন্য খবর

The post পুজোর আগেই আকাশের মুখভার, ফের দুর্যোগের আশঙ্কা! ভাসবে কোন কোন জেলা? first appeared on KolkataTV.

The post পুজোর আগেই আকাশের মুখভার, ফের দুর্যোগের আশঙ্কা! ভাসবে কোন কোন জেলা? appeared first on KolkataTV.