নিম্নচাপের ভ্রুকুটি! আজ দক্ষিণবঙ্গের কোন কোন জেলায় দুর্যোগের আশঙ্কা?

ওয়েব ডেস্ক: নিম্নচাপের ভ্রুকুটি। কলকাতা সহ দক্ষিণবঙ্গ জুড়ে ফের মুষলধারে বৃষ্টি। বৃহস্পতিবার শহর ও জেলার কিছু জায়গায় ভারী বৃষ্টিতে (Heavy Rain) দাপট দেখিয়েছে। আজ শুক্রবার সকাল থেকেই আকাশের মুখভার। ঝিরিঝিরি বৃষ্টি শুরু হয়েছে। তবে বেলা বাড়তেই বৃষ্টি বাড়বে। সঙ্গী হবে ভারী বৃষ্টি। আলিপুর আবহাওয়া দফতরের পূর্বাভাস বলছে, দক্ষিণ ওড়িশা (Odisha) এবং দক্ষিণ ছত্তিশগঢ়ের উপর নিম্নচাপ অক্ষরেখা সক্রিয় রয়েছে। তাই বৃষ্টিপাত থেকে এখনই অব্যাহতি মিলছে না বঙ্গবাসীর।

আলিপুর আবহাওয়া দফতর সূত্রে খবর, শুক্রবার সব জেলায় ভারী বৃষ্টি না হলেও হালকা থেকে মাঝারি বৃষ্টিতে ভিজতে পারে কলকাতা ও দক্ষিণবঙ্গের একাধিক জেলা। ভারী বৃষ্টির তালিকায় রয়েছে উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, মুর্শিদাবাদ (Murshidabad), নদিয়া (Nadia), পূর্ব বর্ধমান, এবং পশ্চিম মেদিনীপুর। এই জেলাগুলির বেশ কিছু জায়গায় ভারী বৃষ্টির (Heavy Rain Alert) সম্ভাবনা জারি রয়েছে। তবে ভারী বৃষ্টিতে সবচেয়ে বেশি ভোগান্তি বাড়বে দক্ষিণ ২৪ পরগণা জেলায়। সঙ্গী হবে ঝোড়ো হাওয়া। হালকা থেকে ভারী বৃষ্টিতে ভিজতে পারে কলকাতা, হাওড়া। সারাদিন বৃষ্টি মাথাই করেই চলতে হবে।

দক্ষিণবঙ্গ:

আলিপুর আবহাওয়া দফতরের পূর্বাভাস বলছে, দক্ষিণবঙ্গে কাল শনিবার পর্যন্ত নিম্নচাপের দাপট জারি থাকবে।  রবিবার পর্যন্ত ভারী বৃষ্টিতে ভিজতে পারে মুর্শিদাবাদ, নদিয়া, ঝাড়গ্রাম, বাঁকুড়া, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর। শনি ও রবিবার হালকা থেকে মাঝারি বৃষ্টিতে ভিজবে শহর কলকাতা। মঙ্গলবার থেকে রোদ ঝলমলে আকাশের দেখা মিলতে পারে।

উত্তরবঙ্গ:
উত্তরবঙ্গ (North Bengal) থেকেও আপাতত ছুটি নিচ্ছে না বৃষ্টিপাত। চলতি সপ্তাহ জুড়ে বৃষ্টিকে সঙ্গী করেই চলছে হবে উত্তরবঙ্গের বাসিন্দাদের। ভারী বৃষ্টির তালিকায় রয়েছে উত্তরের উপরের জেলাগুলি। আজ শুক্রবার প্রবল বৃষ্টির সম্ভাবনা জলপাইগুড়ি, দার্জিলিং, কালিম্পং ও আলিপুরদুয়ারে।  সপ্তাহ্নতে ভারী বৃষ্টিতে ভাসবে উত্তর দিনাজপুর, দক্ষিণ দিনাজপুর ও মালদা।

দেখুন অন্য খবর

The post নিম্নচাপের ভ্রুকুটি! আজ দক্ষিণবঙ্গের কোন কোন জেলায় দুর্যোগের আশঙ্কা? first appeared on KolkataTV.

The post নিম্নচাপের ভ্রুকুটি! আজ দক্ষিণবঙ্গের কোন কোন জেলায় দুর্যোগের আশঙ্কা? appeared first on KolkataTV.