ফের তুমুল বৃষ্টির পূর্বাভাস! ভাসবে কোন কোন জেলা?

ওয়েব ডেস্ক: টানা চার পাঁচদিন ধরে অস্বস্তিকর গরম। অবশেষে স্বস্তি। শুক্রবার ভোরেই ঝেঁপে বৃষ্টি নামল শহরে (Kolkata Weather)। সকাল থেকেই আকাশের মুখভার। বেলা বাড়তে বৃষ্টি কমে হালকা রোদ উঁকি দিলেও আবহাওয়া দফতর বলছে, বঙ্গোপসাগরে একটি ঘূর্ণাবর্ত তৈরি হয়েছে। নিম্নচাপের অবস্থান দক্ষিণ ওড়িশা এবং উত্তর অন্ধ্রপ্রদেশ উপকূলের কাছেই সমুদ্রপৃষ্ঠ থেকে ০.৯ কিলোমিটার উচ্চতায়। যার জেরেই শুক্রবার ভোর থেকে কয়েক পশলা বৃষ্টিতে ভিজেছে কলকাতা ও দক্ষিণবঙ্গের (Kolkata and South Bengal Weather) বেশ কিছু জেলা। আজ বৃষ্টি জারি থাকবে দিনভর।

বেশ কয়েকদিন কলকাতা সহ দক্ষিণবঙ্গবাসীর সঙ্গী হয়েছিল ভ্যাপসা গরম। বৃষ্টির জন্য নয়। ঠাঠাপোড়া রোদে ছাতা মাথায় দিতে হয়েছিল শহরবাসীকে। তবে শুক্র হতেই মুড বদলাল আবহাওয়া। ভোর থেকেই কয়েক পশলা বৃষ্টিতে ভিজেছে কলকাতা। সকাল থেকেই মেঘলা আকাশ। বেলা বাড়তে বৃষ্টি কমে রোদের দেখা মিললেও এ সাময়িক। বরং শুক্রবার দিনভর বৃষ্টিতে ছাতা মাথায় দিতে হবে দক্ষিণবঙ্গবাসীকে। আজ দক্ষিণবঙ্গের সব জেলাতেই বজ্রবিদ্যুৎসহ বিক্ষিপ্ত ঝড়বৃষ্টি সম্ভাবনা রয়েছে। সঙ্গী ৩০-৪০ কিমি বেগে ঝোড়ো হাওয়া। আজ বৃষ্টির দাপট কম থাকলেও শনি ও রবিতে হলুদ সতর্কতা জারি করা হয়েছে দক্ষিণবঙ্গের বেশ কিছু জেলায়। তালিকায় রয়েছে কলকাতা, হাওড়া, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, বীরভূম, নদিয়া এবং মুর্শিদাবাদ। শনি ও রবিবার ভারী বৃষ্টি হবে এইসব জেলাগুলিতে।

আরও পড়ুন: মানুষ পুজো করে শুরু হয় দুর্গাপুজো! কোথায়?

অন্যদিকে উত্তরবঙ্গেও প্রবল বৃষ্টির (Heavy Rain in North Bengal)) পূর্বাভাস জারি করেছে আবহাওয়া দফতর। গতকাল উত্তরবঙ্গের উপরের জেলা যেমন দার্জিলিং, কালিম্পং, জলপাইগুড়ি ও আলিপুরদুয়ারে মুসুল্ধারে বৃষ্টি হয়েছে। বৃষ্টির পরিমাণ ছিল ৭–১১ সেন্টিমিটার। আজ শুক্রবারও পিছু ছাড়বে না বৃষ্টি! উওরের উপরের জেলাগুলি ভারী বৃষ্টিতে ভিজবে। শনিবার আলিপুরদুয়ার ও জলপাইগুড়ি জেলায় কমলা সতর্কতা জারি করা হয়েছে। ওই দুই জেলায় তুমুল ঝড় বৃষ্টির পূর্বাভাস রয়েছে। যার পরিমাণ গিয়ে দাঁড়াতে পারে ৭ থেকে ২০ সেন্টিমিটারে। আগামী বুধবার পর্যন্ত উত্তরবঙ্গের সব জেলাতেই বিক্ষিপ্ত বৃষ্টির পূর্বাভাসের কথা জানিয়েছে আবহাওয়া দফতর।

দেখুন অন্য খবর

The post ফের তুমুল বৃষ্টির পূর্বাভাস! ভাসবে কোন কোন জেলা? first appeared on KolkataTV.

The post ফের তুমুল বৃষ্টির পূর্বাভাস! ভাসবে কোন কোন জেলা? appeared first on KolkataTV.